**ΑΘΛΗΤΙΚΗ ΕΝΩΣΗ ΑΓΙΑΣ ΠΑΡΑΣΚΕΥΗΣ**

**ΑΘΛΗΤΙΚΟΣ ΟΜΙΛΟΣ ΑΓΙΑΣ ΠΑΡΑΣΚΕΥΗΣ**

**ΑΘΛΗΤΙΚΟΣ ΣΥΛΛΟΓΟΣ ΟΛΥΜΠΙΑΔΑ ΑΓΙΑΣ ΠΑΡΑΣΚΕΥΗΣ**

**ΓΥΜΝΑΣΤΙΚΟΣ ΣΥΛΛΟΓΟΣ ΑΓΙΑΣ ΠΑΡΑΣΚΕΥΗΣ**

**ΚΑΛΑΘΟΣΦΑΙΡΙΣΗ ΑΓΙΑΣ ΠΑΡΑΣΚΕΥΗΣ**

**ΟΜΙΛΟΣ ΑΝΤΙΣΦΑΙΡΙΣΗΣ ΑΓΙΑΣ ΠΑΡΑΣΚΕΥΗΣ**

**ΠΡΟΣ ΟΛΕΣ ΤΙΣ ΔΗΜΟΤΙΚΕΣ ΠΑΡΑΤΑΞΕΙΣ**

Αγαπητοί συνδημότες,

Θα επιθυμούσαμε να παρευρεθείτε στην ημερίδα μας την Παρασκευή 22/03, στην οποία σας έχουμε ήδη καλέσει.

Η θεματολογία της ημερίδας μας σας είναι γνωστή:

* **Παρουσίαση της ιστορίας - αθλητικής ταυτότητας κάθε σωματείου με παράλληλη προβολή των ιδιαίτερων προβλημάτων του**
* **Η κατάσταση των αθλητικών υποδομών της πόλης με παράλληλη**

**πρόταση αξιοποίησης των διαθέσιμων χώρων**

* **Δήμος και ερασιτεχνικός αθλητισμός – φιλοσοφία, στόχοι,**

**δημοτική επιχορήγηση, δωρεάν παραχώρηση αθλητικών χώρων**

* **Αθλητισμός και τοπική κοινωνία –σχολεία, επιχειρήσεις ,τοπικοί σύλλογοι, πολιτισμός**

Η Ημερίδα θα κλείσει με ερωτήσεις-τοποθετήσεις και διάλογο ανάμεσα σε φορείς και δημότες.

Όπως είναι φανερό από την θεματολογία - **την οποία εμείς , ως αποκλειστικοί διοργανωτές, καθορίζουμε** – η εκδήλωσή μας δεν προσφέρεται για προεκλογική καμπάνια ουδεμιάς παράταξης, συμπολίτευσης ή αντιπολίτευσης.

**Σκοπός μας είναι να αναδείξουμε τα προβλήματα του αθλητισμού σήμερα στην πόλη μας και τον τρόπο που εμείς πιστεύουμε ότι πρέπει να επιλυθούν**.

Κάθε παράταξη μπορεί να συμμετέχει **με έναν εκπρόσωπό της** στον διάλογο που θα ακολουθήσει τις τοποθετήσεις μας , η δε παράκλησή μας είναι να τοποθετηθείτε πάνω **στα προβλήματα που εμείς θα θέσουμε.**

Θα σας παρακαλούσαμε να επικεντρώσουμε την συζήτησή μας στους τρόπους επίλυσης των προβλημάτων του ερασιτεχνικού αθλητισμού , ανεξάρτητα από το ποια δημοτική αρχή θα κληθεί μετά τις δημοτικές εκλογές να την υλοποιήσει.

Αγία Παρασκευή 22/03/2019